ການດຳລົງຕຳແໜ່ງ ປະທານາທິບໍດີ ຂອງທ່ານໄບເດັນ ເປີດໂອກາດ ໃຫ້ລົບລ້າງ ອຳນາດ ໃນການເຮັດສົງຄາມ
ຄວາມພະຍາຍາມທັງຫຼາຍທີ່ຜ່ານມາ ເພື່ອຈະລົບລ້າງການອະນຸຍາດທັງຫຼາຍ ໄດ້ພົບກັບການຄັດຄ້ານ ຈາກປະທານາທິບໍດີ ຂອງທັງສອງພັກການເມືອງ ພ້ອມກັນກັບການຕ້ອງຕິຂອງພັກຣີພັບບລີກັນ.
ບັນດາສະມາຊິກສະພາສະຫະລັດ ກຳລັງເບິ່ງຄືນໃໝ່ ກົດໝາຍເກົ່າທີ່ມີມາຍາວນານຫຼາຍທົດສະວັດ ຊຶ່ງມອບອຳນາດຢ່າງກວ້າງຂວາງ ໃຫ້ແກ່ປະທາ ນາທິບໍດີສະຫະລັດເພື່ອເຮັດສົງຄາມຢູ່ຕ່າງປະເທດໄດ້ ດັ່ງທີ່ແຄເຕີຣີນ ກິບສັນ ນັກຂ່າວວີໂອເອປະຈຳລັດຖະສະພາ ລາຍງານມາ ກໍແມ່ນວ່າລັດຖະສະພາອາດຈະພະຍາຍາມນຳເອົາອຳນາດບາງສ່ວນນັ້ນກັບຄືນມາໃຫ້ສະພາ ຊຶ່ງໄຊຈະເລີນສຸດ ຈະນຳເອົາລາຍລະອຽດ ມາສະເໜີທ່ານ ໃນອັນດັບຕໍ່ໄປ ເປັນຄັ້ງທຳອິດໃນເກືອບສອງທົດສະວັດຜ່ານມາ ຊຶ່ງການອະນຸມັດຂອງລັດຖະສະພານັ້ນ ສົມເຫດສົມຜົນຕໍ່ບັນຫາຂັດແຍ້ງຢູ່ໃນອັຟການິສຖານ………… ແລະຢູ່ໃນອີຣັກ ຕໍ່ມາກໍໄດ້ຂະຫຍາຍອອກໄປພົວພັນໃນຫຼາຍແຫ່ງຈາກຊີເຣຍເຖິງເຢເມນ ຮອດການໂຈມຕີຕໍ່ນາຍພົນຄາສເຊມ ຊູເລມານີ ຂອງອີຣ່ານ… ກໍແມ່ນຢູ່ພາຍໃຕ້ການພິຈາລະນາ ສະມາຊິກສະພາ ທ່ານເກຼກກໍຣີ ມີກສ໌ ປະທານຄະນະກຳມະການຮັບຜິດຊອບດ້ານການຕ່າງປະເທດ ກ່າວວ່າ “ຕະຫຼອດໄລຍະ 20 ປີຜ່ານມາ ລັດຖະບານຫຼາຍຊຸດຕໍ່ເນື່ອງ ໄດ້ຕີຄວາມໝາຍ ແລະຕີຄວາມໝາຍໃໝ່ອີກຂໍ້ຄວາມໃນມະຕິນັ້ນ ເພື່ອໃຊ້ມັນໃນບັນດາປະເທດໃໝ່ ຕໍ່ບັນຊີລາຍຊື່ຂອງກຸ່ມຕ່າງໆທີ່ເຊື່ອມຕໍ່ກັນຢ່າງບໍ່ໜຽວແໜ້ນ ຂັ້ນຕອນນີ້ໄດ້ຕັດລັດຖະພາອອກໄປທັງໝົດ ຈາກການມີສ່ວນຮັບຜິດຊອບໃນຂັ້ນພື້ນຖານຂອງຕົນ ທີ່ຈະຕັດສິນບັນຫາໃດໆຂອງສົງຄາມ ແລະສັນຕິພາບ ” ພາຍໃຕ້ລັດຖະທຳມະນູນສະຫະລັດ ລັດຖະສະພາ ມີອຳນາດທີ່ຈະປະກາດເຮັດສົງຄາມ ແຕ່ການອະນຸຍາດໃຫ້ໃຊ້ກຳລັງທະຫານໃນປີ 2001 ແລະ 2002 ໄດ້ມອບອຳນາດຢ່າງກວ້າງຂວາງ ໃຫ້ແກ່ປະທານາທິບໍດີສະຫະລັດ ທີ່ຈະເຂົ້າໄປມີສ່ວນຮ່ວມຢູ່ຕ່າງປະເທດ ສະມາຊິກສະພາ ຈິມ ເມັກກອບເວີນ ສັງກັດພັກເດໂມແຄຣັດ ກ່າວວ່າ “ປະທານາ ທິບໍດີທັງຫຼາຍ ຈະຕັດສິນໃຈຕາມລໍາພັງຫຼາຍຂຶ້ນເລື້ອຍໆ ແລະແຈ້ງໃຫ້ລັດຖະສະພາຊາບການດຳເນີນການທາງທະຫານຂັ້ນຕ່ຳເທົ່ານັ້ນ ປະທານາທິບໍດີທັງຫຼາຍແລະບັນດາທະນາຍຄວາມຂອງພວກເພິ່ນຊອກຫາການອະນຸຍາດເກົ່າເມື່ອ 20 ປີກ່ອນ ຂອງການໃຊ້ກໍາລັງເພື່ອເປັນເຫດຜົນທີ່ຊອບທໍາໃນການກະທຳຂອງພວກເຂົາ ຖ້າພວກເຮົາບໍ່ເຮັດຫຍັງ ພວກເຮົາກໍບໍ່ຄວນແປກໃຈເລີຍໂດຍຜົນກະທົບທີ່ອອກມາ ” ເລື້ອງຖົກຖຽງກັນນັ້ນ ໄດ້ຖືກຮື້ຟື້ນຂຶ້ນເມື່ອຕົ້ນເດືອນນີ້ ຫຼັງຈາກທີ່ຄວາມເຄັ່ງຕຶງລະຫວ່າງສະຫະລັດກັບອີຣ່ານ ກໍໄດ້ຟື້ນຄືນໃໝ່… ທຳນຽບຂາວ ສົ່ງສັນຍານວ່າ ຕົນເຕັມໃຈທີ່ຈະເຮັດວຽກກັບລັດຖະສະພາເພື່ອລົບລ້າງການອະນຸຍາດທັງຫຼາຍເພື່ອເອົາແບບແຜນທີ່ແຄບເຂົ້າກວ່າເກົ່າ ທ່ານນາງເຣີແບັກກາ ອິງເບີ ອາຈານຢູ່ໂຮງຮຽນກົດໝາຍຄາຣໂດຊາ ກ່າວວ່າ “ພວກເຂົາຄວນລວມເອົາຜົນສະທ້ອນຕ່າງໆທີ່ຊັດເຈນ ເຊັ່ນວ່າການຕັດທຶນງົບປະມານ ພ້ອມດ້ວຍການຈຳກັດເວລາພົບປະກັບປະທານາທິບໍດີ ແລະບັນດາເຈົ້າໜ້າທີ່ຂອງຝ່າຍບໍລິຫານ ທີ່ກ່ຽວກັບແຈ້ງການຈາກຕັ້ງແຕ່ເລີ້ມຕົ້ນ ທີ່ວ່າ ຖ້າພວກເຂົາບໍ່ສາມາດໄດ້ຮັບການສະໜັບສະໜຸນຂອງລັດຖະສະພາສຳລັບມາດຕະການຕ່າງໆຂອງພວກເຂົາ, ທຶນງົບປະມານກໍມີວັນໝົດອາຍຸ ” ຄວາມພະຍາຍາມທັງຫຼາຍທີ່ຜ່ານມາ ເພື່ອຈະລົບລ້າງການອະນຸຍາດທັງຫຼາຍ ໄດ້ພົບກັບການຄັດຄ້ານຈາກປະທານາທິບໍດີຂອງທັງສອງພັກການເມືອງ ພ້ອມກັນກັບ ການຕ້ອງຕິຂອງພັກຣີພັບບລີກັນທີ່ວ່າ ມັນອາດຂັດຂວາງການຮັບມືກັບໄພຂົ່ມຂູ່ຂອງພວກກໍ່ການຮ້າຍ ສະມາຊິກສະພາທ່ານໄມໂກລ ເມັກຄອລ ຈາກພັກຣີພັບບລີກັນ ໄດ້ກ່າວວ່າ “ພວກເຮົາມີເປົ້າໝາຍອັນດຽວກັນນະທີ່ນີ້ ພວກເຮົາອາດມີພຽງວິທີທາງທີ່ແຕກຕ່າງກັນເລັກນ້ອຍໃນການໄດ້ຮັບມັນມານັ້ນ ພວກເຮົາຄວນຫລີກເວັ້ນການເວົ້າຈາທີ່ເສື່ອມເສຍ ກ່ຽວກັບ ‘ສົງຄາມທີ່ບໍ່ສິ້ນສຸດ’ ເພາະມັນໝາຍເຖິງການມີສ່ວນຮ່ວມໃນການຕໍ່ຕ້ານການກໍ່ການຮ້າຍຂອງພວກເຮົານັ້ນ ແມ່ນຜິດກົດໝາຍແລະບໍ່ຈຳເປັນ ” ໃນຂະນະເປັນສະມາຊິກສະພາສູງ ທ່ານໄບເດັນ ໄດ້ເຮັດວຽກເພື່ອເຮັດໃຫ້ມີການກວດສອບກວ້າງຂວາງຂຶ້ນກວ່າເກົ່າ ກ່ຽວກັບອຳນາດເຮັດສົງຄາມຂອງປະທານາທິບໍດີ - ມາບັດນີ້ ທ່ານໄດ້ຮັບຕຳແໜ່ງໃນທຳນຽບຂາວ ແລະກໍມີຄວາມຮູ້ສຶກວ່າ ລັດຖະສະພາສາມາດທີ່ຈະເຂົ້າຄວບຄຸມກ່ຽວກັບຄວາມຮັບຜິດ ຊອບທີ່ສຳຄັນສຸດອີກເທື່ອນຶ່ງຂອງຕົນນັ້ນ ທ່ານບອບ ບາວເອີ ອະດີດທີ່ປຶກສາຂອງທຳນຽບຂາວ ກ່າວວ່າ “ຂ້າພະເຈົ້າເຫັນວ່າ ໃນຂະນະທີ່ຄຳຖາມຂັ້ນພື້ນຖານຂອງການບອກຄວາມຈິງຕໍ່ມະຫາຊົນຊາວອາເມຣິກັນ ແລະນຳເອົາປະທານາທິບໍດີທັງຊາຍແລະຍິງ ມາຮັບຜິດຊອບສຳລັບເຫດຜົນທີ່ເພິ່ນໄດ້ນຳສະເໜີໃຫ້ນັ້ນ ” ຮ່າງກົດໝາຍໃນການລົບລ້າງບັນດາກົດໝາຍການອະນຸຍາດທີ່ເກົ່າແກ່ຫຼາຍທົດສະວັດ ກໍໄດ້ຖືກນຳສະເໜີມາແລ້ວ ຢູ່ໃນສະພາສູງສະຫະລັດ (Rep Jim McGovern, Democrat) (Rebecca Ingber, Professor, Cardozo School of Law) (Rep Michael McCaul, Republican)